钦定古今图书集成/明伦汇编/人事典/第083卷 > 渔樵问答 > 《论祸福》
## 钦定古今图书集成/明伦汇编/人事典/第083卷 > 渔樵问答 > 《论祸福》

樵者曰：“人有祷鬼神而求福者，福可祷而求耶，求之
而可得耶？敢问其所以。”曰：“语善恶者，人也；祸福者，天
也。天道福善而祸淫，鬼神其能违天乎？自作之咎，固
难逃也。天降之灾，禳之奚益？修德积善，君子常分，安
有馀事于其间哉？”樵者曰：“有为善而遇祸，有为恶而
获福者，何也？”渔者曰：“有幸与不幸也，幸不幸，命也，当”
不当，分也。一命一分，人其逃乎？曰：“何谓分？何谓命？”曰：
“小人之遇福，非分也，有命也；当祸，分也，非命也。君子
之遇祸，非分也，有命也；当福，分也，非命也。”